RESTAWR FIL-KOPPLA L-Arċipriet Dun Andrea Vella li mexxa l-parroċċa ta' Sannat għal 53 sena sħaħ bejn l-1863-1916 jibqa' magħruf għall-ħidma tiegħu b'risq il-parroċċa li tant ħabb. Imma żgur li waħda mill-akbar opri li għamel kien il-bini tal-koppla majestuża li żżejjen l-knisja tar-raħal ta' Sannat. Kienet ilha tberren fil-qalb u l-moħħ ta' l-Arċipriet Andrea Vella x-xewqa li wara li lesta t-tkabbir tal-knisja, itella' koppla. Ix-xewqa tiegħu bdiet issir realta' eżattament fid-19 ta' Mejju 1910 meta beda ix-xogħol tal-bini tal-koppla. Id-disinn tal-koppla sar mill-perit Malti Ugo Mallia. Il-koppla tixbaħ fid-disinn lill-koppla magħrufa tal-knisja tal-Vitorja li hemm qrib pjazza Venezia ġewwa Ruma. Ix-xogħol tal-bini kien fdat f'idejn il-bennej Pupul Farrugia mix-Xewkija. Għal din l-opra kbira s-Sannatin kollha taw s-sehem tagħhom mhux biss bl-offerti tal-flus imma fuq kollox bil-ħidma volontarja li kulħadd kien jagħti : l-irġiel jgħinu fil-ġarr u l-bini tal-ġebel u n-nisa u t-tfal iġorru l-ilma mill-għejjun lejn il-knisja. Dik is-sena billi x-xogħol kien għadu sejjer, l-festa ma' saritx. L-aħħar ġebla tpoġiet is-Sibt 15 ta' Ottubru 1910 fil-preżenza ta' ħafna Sannatin imma fuq kulħadd fil-preżenza ta' l-Arċipriet Andrea Vella li dak inhar ra x-xewqa tiegħu mitmuma, xewqa li għaliha l-Arċipriet Vella mhux biss kien nefaq kważi ġidu kollu, infatti hu kien ħareg is-somma ta' £250, imma wkoll li għaliha kien għoddu ħalla ħajtu meta kien waqa minn fuq l-armar waqt li kien qiegħed isegwi x-xogħol. It-tberik tal-koppla sar mill-Isqof Giovanni Marija Camilleri l-Ħadd 23 ta' Ottubru wara Għasar solenni u l-Kant tat-'Te Deum'. Dak inhar saret it-tiġrija li soltu kienet issir fil-festa u l-Banda La Stella għamlet marċ u programm. Bil-ħidma ta' l-Arċipriet Dun Ġużepp Cassar u tan-nepputi tiegħu Dun Karm Xuereb fl-1942 sar xogħol tal-pittura u dekorazzjoni tal-koppla. Għal dan il-għan ġie magħżul il-pittur Żejtuni Toussait Busuttil (1912-1994) li dak inhar kien għadu ġej lura mill-istudji tiegħu f'Ruma. Is-suġġetti magħżula għat-tmin flieli tal-koppla kienu l-inżul ta' l-Ispirtu s-Santu u s-seba' doni tiegħu. Ix-xogħol ta' l-iskultura fil-ġebel sar minn Ġużepp Mercieca mill-Qala fuq disinni ta' l-istatwarju Wistin Camilleri (1885-1979), waqt li l-induratura bid-deheb saret mill-induratur Francalanza. Wara aktar minn 50 sena, f'Settembru 1996 beda ix-xogħol tar-restawr intensiv fuq il-koppla. Dan ix-xogħol kien jinkludi bdil ta' ġebel, tikħil u żebgħa minn barra. Saru s-salib, l-balla u t-twieqi ġodda għall-lanterna. Minn ġewwa l-koppla ġiet miżbugħa mill-ġdid, saret induratura ġdida ta' ħafna partijiet, żjieda ta' xi disinni madwar u taħt it-twieqi li saru minn Michael Camilleri Cauchi u restawr tal-pittura minn Pawlu Camilleri Cauchi. Dan ix-xogħol ta' restawr ġie fit-tmiem f'Mejju ta' din is-sena u nhar Għid il-Ħamsin (festa ta' l-inżul ta' l-Ispirtu s-Santu u s-sena dedikeata lill- kispittà s-Santu) Mons. Nikol G. Cauchi Isqof 7 t'Għawdex bierek mill- ġdid il-koppla waqt konċelebrazzjoni solenni. $ Ħaqqhom. tifħir U kbir dawk kollha li għal iktar minn sena u nofs offrew ix-xogħol volontarju tagħhom. Il- ħin liberu tagħhom kienu jgħadduh f'dan ir- restawr. Kienu wkoll ħafna li għenu volontar- biex sar ix- għal dan ir-